stanford-oval/wikipedia huggingface dataset:
ציפורי (מושב)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
1 2  א. מש, מושב ציפורי, דבר, 12 באפריל 1951
↑  הצעות לישוב פליטי ציפורי, דבר, 17 בספטמבר 1954
↑  כפר ציפורי, הצופה, 30 באוגוסט 1949
↑  ה. פרומקין, מהעיר לכפר, הרבעון לכלכלה א, 1/2, 1953, עמ' 90–93‏, JSTOR 23739594
| --- | --- |
בקרת זהויות :  NLI: 987007469714405171
פרילפ

פְּרִילֶפּ (במקדונית: Прилеп, להאזנה) היא עיר בדרום מקדוניה הצפונית בשטח האזור הסטטיסטי פלגוניה, השוכנת 128 קילומטרים דרומית לבירה סקופיה ו-44 קילומטרים מביטולה. פרילפ היא העיר הרביעית בגודלה במקדוניה הצפונית מבחינת מספר התושבים.
היסטוריה

במהלך המאה ה-4 לפנה"ס, עידן ממלכת מוקדון הוקם באזור יישוב בשם סְטִיבֶּרָה. בהמשך נכבש היישוב על ידי האימפריה הרומית ובמהלך המאה ה-3 יושב על ידי שבטים גותים. במהלך פלישת ההונים חרב האזור. בהמשך נשלט השטח על ידי האימפריה הבולגרית הראשונה והיישוב מוזכר בשמו המודרני "פרילפ" בהקשר לקרב בלאסיצה שנערך ביולי 1014 ובמהלכו הובסו הבולגרים על ידי צבאו של בסיליוס השני, קיסר האימפריה הביזנטית. בראשית אוקטובר חנתה פמליית הצאר הבולגרי סמואיל הראשון בפרילפ וקיבלה את 14,000 חייליו שנפלו בשבי הביזנטים ועוורו על ידם. בראותו את חייליו העיוורים והמושפלים, לקה סמואיל בהתקף לב וכעבור יומיים נפטר.
לאחר קריסת האימפריה הבולגרית הראשונה, נשלטה פרילפ לפרקים על ידי הביזנטים, ממלכת סרביה הראשונה והאימפריה הבולגרית השנייה. ב-1395 נכבשה פרילפ על ידי צבאותיו של באיזיט הראשון, סולטאן האימפריה העות'מאנית. העיר נותרה בשליטת העות'מאנים למשך כ-500 שנים, עד לכיבושה בידי צבא ממלכת סרביה במהלך מלחמת הבלקן הראשונה. ב-1913, הועברה רשמית לחזקת הסרבים במסגרת הסכם בוקרשט אשר חתם את מלחמת הבלקן השנייה. במהלך מלחמת העולם הראשונה נכבשה העיר על ידי צבא ממלכת בולגריה ולאחר תבוסת הבולגרים נכללה בשטחי ממלכת יוגוסלביה. ב-6 באפריל 1941, במהלך מלחמת העולם השנייה, פלשה גרמניה הנאצית ליוגוסלביה והוורמאכט כבש את פרילפ. ב-26 באפריל נמסרה העיר לחזקת הבולגרים על רקע הצטרפות בולגריה למדינות הציר מתוקף חתימתה על ההסכם התלת-צדדי. ב-9 בספטמבר 1944 שוחררה העיר על ידי כוחותיו של יוסיפ ברוז טיטו ובהמשך, נכללה בשטחי יוגוסלביה. החל מ-1991, לאחר פירוק יוגוסלביה ועם הקמת מקדוניה נכללת העיר בשטחה.
היסטוריה > הקהילה היהודית

בפרילפ התגוררה קהילה יהודית ספרדית אשר ב-1890 מנתה כ-100 נפשות. לאחר תום מלחמת הבלקן השנייה ועזיבת השלטון העות'מאני שהטיב באופן מסורתי עם יהודי האימפריה, היגרו חלק מיהודי העיר אל מחוץ למדינה וחלקם לערים בתוך ממלכת סרביה בהן היו קהילות מבוססות יותר כגון בסקופיה ובביטולה. לפני מלחמת העולם השנייה, תועד מספר מועט של משפחות יהודיות בעיר. עם זאת, ברישומי משרד הפנים הבולגרי שטיפל בגירוש יהודי מקדוניה לטרבלינקה לא מתועדים מגורשים מהעיר. לאחר המלחמה התגוררו שלוש משפחות יהודיות בפרילפ. בראשית המאה ה-21, לא התגוררו יהודים בעיר.
כלכלה

מבחינת תמהיל התמ"ג של פרילפ עולה כי מרביתו מגיע ממגזר התעשייה. העיר היא מרכז תעשיית עיבוד טבק וייצור סיגריות המתבסס על גידולי הטבק בשטחים החקלאיים הסובבים את העיר. בנוסף, קיימים מפעלים לעיבוד עץ, עיבוד מזון, טקסטיל, מוצרי שיש, מבשלת בירה ויקב. בעיר אף פועל "מוזיאון הטבק" ובו מצויים מוצגים המתארים את תהליך הייצור ומוצרי הטבק לאורך ההיסטוריה.
דמוגרפיה

מבחינת מספר תושבי העיר עולה, כי מראשית שנות ה-90 של המאה ה-20 ועד ראשית העשור הראשון של המאה ה-21 הייתה מגמת עלייה קלה. בין 1994 ל-2002 עלה מספר התושבים בפרילפ ב-2 אחוזים. מרבית העלייה מיוחסת להגירת עבודה מהאזור הכפרי הסובב את פרילפ לעיר עצמה. ב-1994 היו 50.2 אחוזים מהתושבים נשים ו-49.8 אחוז גברים וב-2002 היה מספר הנשים שווה למספר הגברים. ב-1994 היה הגיל הממוצע של תושבי פרילפ 43 שנים וב-2002 46.1 שנים. בתקופה זו, עלה אחוז הקשישים מ-14.8 ל-17.6. מבחינת התמהיל האתני של תושבי העיר עולה, כי ב-2002 היו 93.2 אחוזים ממוצא מקדוני, 6 אחוזים היו בני רומה והשאר בני מיעוטים שונים.
אקלים

בפרילפ שורר אקלים ממוזג יבשתי מתון. הטמפרטורה הממוצעת המרבית היא 17.1oc והמזערית 6.3oc ערכי הקיצון של הטמפרטורה הממוצעת נעים מ-3oc- בינואר ופברואר ועד 29oc ביולי ואוגוסט. כמות המשקעים שנתית הממוצעת עומדת על 540 מילימטרים. החודש הגשום בשנה הוא אוקטובר בו יורדים בממוצע 66 מילימטרים של גשם והשחונים הם יולי ואוגוסט בהם יורדים בממוצע 28 מילימטרים.
| אקלים בפרילפ> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפרילפ> ינואר.4.-3.33 | אקלים בפרילפ> פברואר.6.-3.30 | אקלים בפרילפ> מרץ.11.1.36 | אקלים בפרילפ> אפריל.17.5.53 | אקלים בפרילפ> מאי.21.9.61 | אקלים בפרילפ> יוני.26.13.56 | אקלים בפרילפ> יולי.29.16.28 | אקלים בפרילפ> אוגוסט.29.14.28 | אקלים בפרילפ> ספטמבר.25.12.38 | אקלים בפרילפ> אוקטובר.19.8.66 | אקלים בפרילפ> נובמבר.13.4.50 | אקלים בפרילפ> דצמבר.5.-1.61 | אקלים בפרילפ> שנה.17.1.6.3.540 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
הערות שוליים

↑  ג'ני לבל,‏ ‏Tide and wreck: history of the Jews of Vardar Macedonia, ‏Avotaynu, ‏2008, עמוד 6 (באנגלית).
↑  נתונים דמוגרפיים בפרילפ, באתר הרשות המקומית פרילפ (באנגלית).
↑  Prilep, Macedonia Travel Weather Averages (Weatherbase), Weatherbase (באנגלית)
| --- | --- |
בקרת זהויות :  NLI: 987007557300005171  LCCN: n81117681  NKC: ge684609  VIAF: 151283605   WorldCat (עם VIAF): 151283605
קייטי הוף

קתרין "קייטי" אליס הוף (באנגלית: Kathryn "Katie" Elise Hoff נולדה ב-3 ביוני 1989) היא שחיינית אמריקאית, אלופת העולם בעלת 7 מדליות זהב עולמיות, שיאנית עולם ובעלת 3 מדליות אולימפיות מבייג'ינג. מתמחה בסגנון מעורב אישי וחופשי.
השגים

הוף זכתה 3 פעמים בתואר שחיינית השנה בארצות הברית בשנים: 2005, 2006 ו-2007.
הוף קבעה בסך הכל 3 שיאי עולם חדשים. 2 שיאי עולם במשחה ל-400 מטר מעורב אישי ושיא עולם אחד במסגרת רביעיית השליחיות האמריקאית במשחה ל-4x200 מטר חופשי.
ראו גם

מדיה וקבצים בנושא  בוויקישיתוף
התפתחות שיאי העולם ב-400 מטר מעורב אישי (ויקיפדיה האנגלית)
ציפורה פרנק

ציפורה פרנק (נולדה ב-23 במאי 1935) היא הבעלים של חלק משטח אושוויץ בירקנאו.
קורות חיים

ציפורה נולדה בפולין. סבה, יוסף היה בעל בית חרושת קטן באזור אושוויינצ'ים. לאחר פרוץ מלחמת העולם השנייה וכיבוש פולין על ידי הנאצים, הולאם השטח. הסב הוצא להורג. שאר בני המשפחה נמלטו לטג'יקיסטן בה שהו עד לסיום המלחמה. 
לאחר תום המלחמה הגיעו למרסיי שבצרפת וב-2 ביולי 1947 הגיעו לישראל.
בישראל, היא הוכשרה כמורה והתחתנה עם יצחק פרנק, איש עסקים.
לאחר מות בעלה בשנת 1995, בחנה את המסמכים של הוריה ואז נחשפה לרכוש אשר הוריש לה סבה.
מאבק הבעלות על אתר אושוויץ

סבה, יוסף היה הבעלים של השטח שעליו בנו את מחנה הריכוז אושוויץ וחלק ממחנה ההשמדה בירקנאו והיה בעל בית חרושת קטן במרכזו. עם הכיבוש הגרמני וההחלטה על בניית המחנות הוחרם בית החרושת והוסב לבית חרושת לנשק השייך לקונצרן קרופ, ובו עבדו יהודים בעבודת כפייה. סבה יוסף היה בין הראשונים שנשלחו להשמדה בתאי הגזים במחנה.
ממשלת פולין הלאימה את הרכוש בשנות ה-60 של המאה ה-20 כשהיא מסרבת לשלם פיצוי כלשהו על הרכוש המולאם. אמה של ציפורה המשיכה לשלם מאז עלייתה לארץ את הארנונה עבור אתר המפעל לשלטונות המקומיים בפולין. ציפורה פרנק מקיימת כיום מאבק תקשורתי ומשפטי להחזיר לה את הבעלות באתר, מתוך כוונה שהאתר יהיה בבעלות יהודית. בשנת 1998 פרסמה פרנק ספר הנושא את השם "Owning Auschwitz" (תורגם לעברית כ"בעלות על אושוויץ") המתעד את סיפורה ואת מאבקה. סרט של גרנדה (Granada Television) תיעד את סיפורה של פרנק ואת מאבקה.
לקריאה נוספת

ציפורה פרנק, "Owning Auschwitz", ישראל, 1998
קוסטאס פילאס

קוסטאס פילאס (ביוונית: Κώστας Πηλέας; נולד ב-11 בדצמבר 1998 בפאפוס שבקפריסין) הוא כדורגלן קפריסאי המשחק בעמדת המגן השמאלי בקבוצת אריס לימסול מליגת העל הקפריסאית.
קריירת מועדונים

פילאס גדל במחלקת הנוער של ארסנל. הוא החל את הקריירה המקצוענית שלו באנורתוסיס פמגוסטה מליגת העל הקפריסאית. ב-14 באוקטובר 2017 ערך את הופעת הבכורה שלו במועדון, בתיקו 1-1 נגד אפולון לימסול במסגרת המחזור השביעי בליגה לעונת 2017/2018. בסך הכל ערך 12 הופעות ליגה במדי המועדון.
ב-13 בספטמבר 2018 הושאל פילאס למשך עונה אחת לארמיס ארדיפו מליגת העל הקפריסאית. ב-20 באוקטובר ערך את הופעת הבכורה שלו במועדון, בהפסד 5-0 לאפולון לימסול במסגרת המחזור השישי בליגה לעונת 2018/2019. הוא ערך 16 הופעות ליגה במדי המועדון.
ב-1 ביולי 2021 חתם פילאס באתניקוס אחנס מליגת העל הקפריסאית. ב-20 בספטמבר ערך את הופעת הבכורה שלו במועדון, בהפסד 2-1 לאנורתוסיס פמגוסטה במסגרת המחזור השלישי בליגה לעונת 2021/2022. הוא ערך 25 הופעות ליגה במדי המועדון.
ב-1 ביולי 2022 חתם באריס לימסול מליגת העל הקפריסאית.
תארים

הגביע הקפריסאי (1): 2020/2021
אליפות קפריסין (1): 2022/2023
קייגו צונמוטו

קייגו צונמוטו (ביפנית: 常本 佳吾; נולד ב-21 באוקטובר 1998 בסגמיהארה שביפן) הוא כדורגלן יפני המשחק בעמדת המגן הימני בקבוצת סרבט ז'נבה מליגת העל השווייצרית.
קריירת מועדונים

צונמוטו גדל במחלקות הנוער של מאצ'ידה אוגאווה, יוקוהמה אף. מרינוס ואוניברסיטת מייג'י. בשנת 2020 החל לשחק בקאשימה אנטלרס מליגת העל היפנית. הוא ערך 71 הופעות ליגה במדי המועדון, בהן הבקיע שני שערים.
ב-15 ביולי 2023 חתם צונמוטו בסרבט ז'נבה מליגת העל השווייצרית.
הערות שוליים

↑  Keigo Tsunemoto est Servettien באתר הרשמי של סרבט ז'נבה, 15 ביולי 2023 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קייגו צונמוטו".
קייג'י סוזוקי

קייג'י סוזוקי (ביפנית: 鈴木桂治; באנגלית: Keiji Suzuki;‏ נולד ב-3 ביוני 1980) הוא ג'ודוקא עבר יפני אשר התחרה בקטגוריית המשקל הכבד.
הוא זכה במדליית הזהב בקטגוריית המשקל הכבד (מעל 100 ק"ג) באולימפיאדת אתונה 2004. סוזוקי פעמיים אלוף העולם מהשנים 2003 ו-2005 וזכה בתואר אלוף אסיה בשנת 2002. במהלך הקריירה סוזוקי זכה במדליות רבות בטורנירים מהסבב העולמי.
הוא נודע בהיותו ג'ודוקא קטן ביחס למתחריו בקטגוריית המשקל הכבד. במהלך הקריירה הוא נע בין קטגוריות המשקל עד 100 ק"ג ומעל 100 ק"ג. סוזוקי ידוע בהתמחותו בתרגיל האשי-וואזה ונחשב לאחד המבצעים הגדולים של תרגיל זה.
בשנת 2012 התחרה סוזוקי באליפות יפן, בשלב חצי הגמר הוא פרק את כתפו והודיע על פרישה לאחר מכן כיוון שלא נבחר לייצג את יפן במשחקים האולימפיים בלונדון 2012.
בנובמבר אותה השנה נבחר להיות מאמן המשקל הכבד בנבחרת יפן על ידי המאמן הראשי, קוסיי אינווה.
הישגים בטורנירים בסבב העולמי

| שנה | טורניר | מקום | קטגוריית משקל |
| --- | --- | --- | --- |
| 1999 | Jigoro Kano Cup Tokyo | 3 | עד 100 ק"ג |
| 1999 | ASKO World Tournament Leonding | 1 | עד 100 ק"ג |
| 2000 | World Masters Munich | 7 | עד 100 ק"ג |
| 2002 | Super A-Tournament Moscow | 1 | עד 100 ק"ג |
| 2002 | Super A-Tournament Tournoi de Paris | 1 | עד 100 ק"ג |
| 2002 | Jigoro Kano Cup Tokyo | 1 | עד 100 ק"ג |
| 2003 | Super A-Tournament Tournoi de Paris | 1 | עד 100 ק"ג |
| 2003 | Jigoro Kano Cup Tokyo | 1 | עד 100 ק"ג |
| 2004 | German World Open Hamburg | 1 | עד 100 ק"ג |
| 2005 | Tre Torri Tournament Corridonia | 1 | עד 100 ק"ג |
| 2007 | Super World Cup Hamburg | 3 | עד 100 ק"ג |
| 2008 | World Cup Prague | 3 | עד 100 ק"ג |
| 2009 | Grand Prix Qingdao | 1 | מעל 100 ק"ג |
| 2009 | Grand Slam Tokyo | 2 | מעל 100 ק"ג |
| 2010 | IJF World Masters Suwon | 2 | מעל 100 ק"ג |
| 2010 | IJF Grand Slam Rio de Janeiro | 3 | מעל 100 ק"ג |
| 2011 | IJF World Masters Baku | 3 | מעל 100 ק"ג |
| 2012 | Grand Prix Düsseldorf | 3 | מעל 100 ק"ג |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
|  אלופים אולימפיים בג'ודו – משקל כבד (גברים) |
| --- | --- | --- |
| מעל 80 ק"ג | 1964: יפן איסאו אינוקומה |  |
| מעל 93 ק"ג | 1972: הולנד וים רוסקה   •   1976: ברית המועצות סרגיי נוביקוב |  |
| מעל 95 ק"ג | 1980:  אנג'לו פאריזי   •   1984: יפן היטושי סאיטו   •   1988: יפן היטושי סאיטו   •   1992: דוד חכלישווילי    •   1996: צרפת דויד דוייה |  |
| מעל 100 ק"ג | 2000: צרפת דויד דוייה   •   2004: יפן קייג'י סוזוקי   •   2008: יפן סאטושי אישיאי   •   2012: צרפת טדי רינר   •   2016: צרפת טדי רינר   •   2020: צ'כיה לוקאש קרפאלק   •   2024: צרפת טדי רינר |  |
| --- | --- |
בקרת זהויות :  CiNii: DA17351418  NDL: 01188105  VIAF: 255261849   WorldCat (עם VIAF): 255261849
קייה קייהיל

קייה קייהיל (באנגלית: Kyah Cahill; נולד ב-13 במרץ 2003) הוא כדורגלן סמואי המשחק בעמדת החלוץ.
קריירה

קייהיל נולד בלונדון וכשהיה בן 9 עבר עם משפחתו בניו ג'רזי שבארצות הברית. בניו ג'רזי התחיל לשחק כדורגל בקבוצות מקומיות. בשנת 2019 חזר לאנגליה והצטרף לאקדמיה לכדורגל של מאצ'לספילד טאון. בהמשך שיחק גם באלו של לגנס וראיו ואיקאנו הספרדיות. בגיל 19 הצטרף לאקדמיה לכדורגל של לוסייל הקטרית.
באוגוסט 2022 החליט לייצג את סמואה, ארץ מוצאה של משפחת אביו. תחילה שיחק בנבחרות הצעירות של סמואה וביוני 2024 זומן לסגל הנבחרת הבוגרת לקראת גביע אוקיאניה 2024. ב-19 ביוני 2024 ערך את הופעת הבכורה שלו בנבחרת בהפסד 9-1 לפיג'י.
חיים אישיים

קייהיל הוא בנו של טים קייהיל אחד מגדול שחקני נבחרת אוסטרליה. דודיו שון וכריס הם כדורגלני נבחרת סמואה. בצעירותו גילה עניין גם באומנות הבמה ואף ערך אודישנים לסדרות בדיסני וברודוויי.
קליניק

| --- | --- |

 נתונים כלליים
 מייסדים:  אוולין לאודר 
 תקופת הפעילות:  1968–הווה (כ־56 שנים) 
 חברת אם:  חברת אסתי לאודר 
 מיקום המטה:  ניו יורק 
 מוצרים עיקריים:  קוסמטיקה, קרם הגנה, קרם גוף, קרם לחות 
  
 www.clinique.com
 
קליניק (Clinique) היא יצרנית בשמים וקוסמטיקה בבעלות חברת אסתי לאודר.
אודות

הרעיון מאחורי קליניק הגיע ממכתבה שפורסמה בעיתון האמריקאי ווג, שפורסמה על ידי קארול פיליפס וד"ר נורמן אורנטרייך, שבו הם מסבירים את החשיבות של טיפוח העור בצורה קבועה.
אוולין לאודר, קרובת משפחה של אסתי לאודר קראה את המאמר והביא אותו לידיעתה. ד"ר אורנטרייך ופיליפס גויסו בעקבות כך ליצור את המותג "קליניק", ובשנת 1968 קו המוצרים של קליניק הושק לראשונה בחנות Saks שבשדרה החמישית. הרעיון שעומד בבסיס קליניק הוא יצירת קוסמטיקה המבוססת על מחקרי רפואת עור כגון בדיקת אלרגנים.
קלינטק גרופ

ערך זה עוסק בחברה התומכת בפיתוח טכנולוגיה נקייה. אם התכוונתם לנושא הכללי של טכנולוגיה נקייה, ראו .
סמליל החברה
קלינטק גרופ (Cleantech Group) היא חברה המשווקת מידע, אירועים ושירותי ייעוץ במטרה להכיר לעסקים חידושי קלינטק, ולהאיץ התפשטות של שימוש בטכנולוגיות נקיות מרחבי העולם בתחומים כגון מים ושפכים, אנרגיה מתחדשת, דלקים, רכבים חשמליים. באוקטובר 2012 התמזגה "קלינטק גרופ" עם חברת "GreenOrder".
קלינטק גרופ מזוהה כזו שהטביעה את הביטוי "קלינטק", והוא גם שייך לה כסמל מסחרי רשום. המונח קלינטק, מתייחס לטכנולוגיה ולמודלים עסקיים מסוימים המציעים תשואות תחרותיות עבור משקיעים ולקוחות, תוך מתן פתרונות לאתגרים גלובליים.
קלינטק גרופ מספקת לתאגידים גדולים, משקיעים ואחרים, מחקרי שוק, מחקרי השקעות, מגמות בשוק, ופרופילי חברות. החברה משתמשת לשם כך ב"פלטפורמת ה-i3", מאגר נתונים של יותר מ-8,000 חברות קלינטק, משקיעים ומנהלים. תוכנת ה-i3 מספקת עדכונים מידיים על השקעות בטכנולוגיה נקייה, הנפקות, מיזוגים, רכישות, קשרים עסקיים ופעולות פיננסיות אחרות. ללקוחות החברה ניתנת גישה מלאה למאגר זה, המציג נתוני השקעות החל משנת 2005.
קלינטק גרופ מפיקה כנסים העוסקים בנושא הקלינטק באירופה ובארצות הברית. החברה ממוקמת בסן פרנסיסקו.
הערות שוליים

↑  Pulfer, Rachel, "Canada in 2020 - Energy: Mr. Clean" ,Canadian Business magazine, October 27, 2008
| --- | --- |
בקרת זהויות :  LCCN: no2012076482  VIAF: 251007377   WorldCat (עם VIAF): 251007377
פרפראנס

פְּרֶפֶרָאנְסְ (преферанс) הוא משחק קלפים מבוסס-ויסט. נפוץ במיוחד בברית המועצות וברפובליקות הפוסט-סובייטיות. המשחק משוחק לרוב עם שלושה שחקנים; ישנה אפשרות להרחיבו לארבעה (בכל משחקון משתתפים כל השחקנים למעט המחלק, המתחלף בכל משחקון עם כיוון השעון), או להפך, לצמצמו לשניים (שיטת "ההוסאר הקטן" הנדירה למדי). פרפראנס משוחק עם חפיסה של 32 קלפים: ארבע הצורות עם הדרגות מ-7 ועד אס.
תולדות

ככל הנראה, הפרפראנס הומצא באמצע המאה ה-19 בקרב האצולה הרוסית על בסיס הוויסט שהיה אז מאוד פופולרי. החידוש הגדול בפרפראנס היה המיקוח על החוזה שיש לבצע (וריאציה אחרת של הוויסט עם שינוי זה היא הברידג'). המשחק זכה לפופולריות רבה, ועם הזמן התפשט בכל רחבי רוסיה, תוך שהוא מקבל צורות שונות מאזור לאזור. עד היום למשחק אפשרויות רבות, במיוחד בתחום הניקוד.
מהלך של משחקון > חלוקת הקלפים

בראשית כל משחקון, המחלק התורן (התפקיד עובר משחקן לשחקן עם כיוון השעון) מערבב את החפיסה, והשחקן שמימינו חוצה אותה. לאחר מכן מחולקים 10 קלפים לכל שחקן (כאשר משחקים ארבעה, אלה כולם למעט המחלק), ועוד שניים נשארים בצד ונקראים מלקח (прикуп). על-מנת לצמצם את האפשרויות לרמייה, אין לחלק את המלקח בהתחלת החלוקה או בסופה.
מהלך של משחקון > המיקוח

את המיקוח על החוזה מתחיל השחקן שיושב משמאל למחלק (היד הראשונה). בפניו עומדות שלוש אפשרויות. האפשרות הראשונה היא הכרזת חוזה, המורכבת מהכרזה על צורה שליטה (козырь) ועל מספר הלקיחות שהוא מתחייב לקחת בהינתן צורה שליטה זו. חוזה אינו יכול להיות קטן יותר מהתחייבות ל-6 לקיחות, והצורות מדורגות כך: עלה-תלתן-יהלום-לב-ללא שליט. בדרך כלל נהוג שהיד הראשונה תכריז על חוזה של שש בעלה (תמיד אפשר להעלות את ההתחייבות מאוחר יותר), בשביל הסדר, אך אין זו חובה וניתן להתחיל בכל התחייבות שהיא. האפשרות השנייה היא הכרזת מיזער, שפירושה התחייבות שלא לקחת אף לקיחה בהיעדר שליטים. האפשרות השלישית היא אמירת פאס, שפירושה אי-התחייבות לאף אחד מהנ"ל. מי שמכריז "פאס" מוציא את עצמו מהמשך תהליך המיקוח.
לאחר שהיד הראשונה הכריזה את ההכרזה שלה, מגיע תורה של היד השנייה (השחקן שיושב משמאל ליד הראשונה), שעומדות בפניה אותן האפשרויות, בשינויים הבאים: אם ברצונה של היד השנייה להכריז על חוזה, עליה להכריז הכרזה גבוהה יותר מההכרזה של היד הראשונה, דהיינו, אם היד הראשונה הכריזה על "שש עלה", על היד השנייה, אם היא רוצה לזכות במיקוח, להכריז "שש תלתן" או למעלה מזה; אך אם היד הראשונה הכריזה "פאס", די ליד השנייה להכריז "שש עלה". אם היד הראשונה הכריזה מזער, היד השנייה יכולה להעלות הכרזה זו רק עם הכרזת "תשע עלה" או למעלה מזה. (המשך המיקוח במקרה של מזער הוא התחייבות למיזער בלא המלקח והתחייבות לתשע בעלה - או יותר - בלא המלקח.)
באופן זה המיקוח ממשיך ליד השלישית (מי שיושב משמאל ליד השנייה), שגם בפניה עומדות אותן האפשרויות, וחוזר חלילה, עד אשר כל השחקנים הכריזו על הכרזתם - הם יכולים להכריז יותר מפעם אחת, ומסיבוב לסיבוב להעלות את הצעתם לחוזה או לומר "פאס"; היוצא מן הכלל היחיד כאן הוא, שאם שחקן רוצה לשחק "מיזער", חובה עליו לומר זאת בהכרזתו הראשונה ואסור לו לשנות הכרזה זו להכרזת חוזה מאוחר יותר - ולפחות שניים מהם הכריזו "פאס".
מהלך של משחקון > חוזה רגיל

מצב זה מתרחש אם אחד השחקנים הכריז על חוזה, והשניים האחרים אמרו - בשלב מסוים במהלך המיקוח - "פאס". השחקן שהכריז על החוזה הגבוה ביותר וניצח במיקוח (עתה הוא נקרא המבצע) לוקח את קלפי המלקח ומגלה אותם, ומוריד מהיד שלו שני קלפים בהסתר (אלה נראים המסלק - снос). אחרי כן הוא מכריז על החוזה הסופי, אשר יכול להיות גבוה או שווה להצעה שעמה הוא ניצח במיקוח. על המבצע לקחת את מספר הלקיחות שהוא פירט - או למעלה מזה - בהינתן הצורה השליטה שהוא קבע בהכרזת החוזה הסופי.
עתה בפני שני השחקנים הנותרים עומדת הברירה אם להכריז ויסט - התחייבות לקחת חצי מהלקיחות הנותרות שהמבצע לא התחייב לקחתן - או פאס, שפירושו הימנעות מהתחייבות כזו. אם שני השחקנים הכריזו "ויסט", הרי שכל אחד מהם חייב לקחת לפחות חצי מהלקיחות הנותרות. אם אחד אמר "ויסט" והשני "פאס", מי שהכריז "ויסט" (נקרא ה"וויסטר" - вистующий) מתחייב בזאת לקחת את כל הלקיחות הנותרות, בין אם היד שלו ובין עם היד של מי שהכריז "פאס" (ה"פאסר" - пасующий).
מהלך של משחקון > חוזה רגיל > כלל סטלינגרד

כלל ישן, אך כיום לא מחייב, הוא, שעל חוזה סופי של "שש עלה" חובה על שני השחקנים להגיב ב"ויסט". הסיבה לכלל זה היא היסטורית: בראשית קיומו של הפרפראנס, לא הייתה קיימת האפשרות של משחק ראספאס, ולכן, אם שני השחקנים הראשונים הכריזו "פאס", חובה הייתה על היד השלישית להכריז מזער או חוזה. במקרה כזה, אם ליד השלישית לא היו קלפים שאתם אפשר לממש חוזה, היא הייתה מכריזה חוזה של "שש עלה", שהוא בעל השווי הנמוך ביותר (בעבר שוויו של חוזה נקבע גם על-פי הקלף השליט), על-מנת למזער את הנזק במקרה של ההפסד הוודאי כמעט. על-מנת לסייע ליד השלישית, אשר הוכרחה להכריז חוזה שהיא לא יכולה לעמוד בו, נקבע הכלל הזה, שכן במקרה של שתי הכרזות "ויסט" הוויסטרים אינם מראים את הקלפים שלהם האחד לשני וקשה להם לתאם מהלך משותף כנגד המבצע. השם "כלל סטלינגרד" נקבע מאוחר יותר, בתקופת מלחמת העולם השנייה. כלל סטלינגרד אינו מחייב, ויש לסכם לפני המשחק אם הוא תקף.
מהלך של משחקון > חוזה רגיל > עשירייה נבדקת

מחלוקת היא אם על חוזה של 10 ניתן להגיב בהכרזת "ויסט" רגילה (שפירושה במקרה זה התחייבות לקחת לפחות לקיחה אחת), או שמא יש לנקוט בכלל של "עשירייה נבדקת", שפירושו שהידיים של שלושת השחקנים נפרשות על השולחן, ושני השחקנים המשחקים נגד המבצע בודקים אם יש אפשרות - במשחק הגיוני מצדו - לגרום לו שלא לעמוד בחוזה. הסיבה לכלל זה היא שבמקרה של התחייבות ל-10, מספר הלקיחות הנותרות הוא 0, ולוויסט אין משמעות; ברם, אגודת שחקני הפרפראנס הרוסית מתנגדת לכלל "עשירייה נבדקת", אך מציינת, שיש להסכים על שימוש/אי-שימוש בכלל זה לפני המשחק.
מהלך של משחקון > ראספאס

ראספאס (распас) הוא מצב הנוצר לאחר שכל שלושת השחקנים הכריזו "פאס" כהכרזתם הראשונה (אם שחקן הכריז, למשל, על חוזה והשניים האחרים אמרו "פאס", הוא אינו יכול לחזור בו ולהכריז "פאס" גם כן). במשחק של ראספאס המטרה היא לקחת כמה שפחות לקיחות.
לעיתים השחקנים מסכימים מראש על ראספאס מוקשה (затрудненный) - אחרי ביצוע ראספאס הכרזת חוזה אינה יכולה לרדת מ-7, ואחרי ראספאס שני ברצף - אינה יכולה לרדת מ-8 (ראספאס קשה - тяжелый); או על ראספאס פרוגרסיבי - דהיינו, ברצף של ראספאסים, שוויו של הראפאס (ר' להלן) הבא עולה בטור חשבוני או בטור הנדסי, בין עם הגבלה ובין בלא הגבלה.
מהלך של משחקון > מזער

מיזער היא התחייבות שלא לקחת ולו לקיחה אחת מבלי שצורה שליטה תיקבע. ביצוע מוצלח של מזער מביא נקודות רבות, אך העונש על כישלון הוא חמור ביותר; הן מסיבה זו והן בשל קושי המשימה הכרזות מזער הן דבר נדיר. כמו כן, בשל האתגר הרב שבמיזער ובהכשלתו, לשחקנים המשחקים כנגד המיזערער (мизерящий) מותר לרשום את הקלפים שיצאו (ככלל, השימוש באמצעים מנמוטכניים במשחקי פרפראנס אסור).
מהלך של סיבוב

פרק זה לוקה בחסר. אנא תרמו לוויקיפדיה ו.
ניקוד

פרק זה לוקה בחסר. אנא תרמו לוויקיפדיה ו.
קייטי באומן

| --- | --- |

 לידה:  9 במאי 1989 (בת 35) וסט לאפייט, ארצות הברית 
 שם לידה:  Katherine Bouman 
 ענף מדעי:  ראייה ממוחשבת, למידת מכונה 
 מקום מגורים:  ארצות הברית ארצות הברית
 מקום לימודים:  אוניברסיטת מישיגן   המכון הטכנולוגי של מסצ'וסטס
 מנחה לדוקטורט:  ויליאם ט. פרימן (אנ')
 מוסדות:  אוניברסיטת הרווארד   המכון הטכנולוגי של קליפורניה
 פרסים והוקרה:  100 נשים (BBC) (2019) 
 אתר רשמי
 תרומות עיקריות
 פיתוח אלגוריתם CHIRP, שבאמצעותו צולם חור שחור לראשונה.
 
קתרין לואיז באומן (באנגלית: Katherine Louise Bouman; נולדה ב-9 במאי 1989‏) היא מדענית מחשבים יהודייה-אמריקאית, המתמחה בתחומי ראייה ממוחשבת, למידת מכונה והפקת תמונה על ידי מחשב, ומשמשת מרצה בכירה במחלקת המחשוב ומדעי המתמטיקה של המכון הטכנולוגי של קליפורניה.
ביוגרפיה

באומן נולדה בשנת 1989 בארצות הברית למשפחה יהודית. אביה, צ'ארלס באומן (אנ') הוא פרופסור להנדסת חשמל, הנדסת מחשבים והנדסה ביו-רפואית באוניברסיטת פרדו. באומן גדלה בווסט לפאייט, אינדיאנה, שם סיימה ב-2007 את לימודי התיכון. בין השנים 2007–2011 למדה הנדסת חשמל באוניברסיטת מישיגן באן ארבור, וסיימה את תארה הראשון בכבוד רב ביותר. ב-2011 החלה ללמוד ב-MIT לתואר שני בהנדסת חשמל ובמדעי המחשב (אותו קיבלה ב-2013), והמשיכה ללמוד במעבדת MIT למדעי המחשב ולאינטליגנציה מלאכותית (MIT CSAIL), שם סיימה את הדוקטורט שלה ב-2017. לאחר שסיימה את הדוקטורט שלה, הייתה פוסט-דוקטורנטית במרכז הרווארד-סמית'סוניאן לאסטרופיזיקה עד 2019. ב-2019 החלה לשמש מרצה בכירה במחלקת המחשוב ומדעי המתמטיקה של המכון הטכנולוגי של קליפורניה.
ביוגרפיה > מחקר

פרק זה לוקה בחסר. אנא תרמו לוויקיפדיה ו.  נדרשת הרחבה על פועלה המחקרי מעבר לפרויקט EHT.
בשנת 2013 הצטרפה באומן לפרויקט EHT (אנ'), והופקדה על כתיבת האלגוריתם שיאפשר לתרגם את כמויות המידע המגיעות מהטלסקופים לכדי תמונה. באומן וצוותה עבדו במשך שלוש שנים כדי לפתח את קוד הדימות CHIRP, שהוצג ביוני 2016. לאחר כתיבת הקוד נדרשו שנתיים לבחון את הקוד ואת עיצובו. ב-10 באפריל 2019 הוצגה לראשונה תמונה של חור שחור, שנוצרה, בין השאר, באמצעות האלגוריתם שפיתחו באומן וצוותה. לאחר פרסום התמונה, התפרסמה תמונה של באומן מגיבה בשמחה למראה תמונת החור השחור. במהרה, מספר גורמים פרסמו את תמונתה מתוך חשש שערך ההישג יופחת בשל היותה אישה. הפרסום גרם למצג שווא שהציג את באומן כאחראית היחידה להישג, אף על פי שבאומן הייתה חברה בצוות בן 200 מדענים שפעלו יחד למען יצירת התמונה.
במכון הטכנולוגי של קליפורניה מתמקד מחקרה של באומן בפיתוח מערכות דימות ממוחשב חדשות באמצעות עיבוד אותות, ראייה ממוחשבת, למידת מכונה ופיזיקה.
ביבליוגרפיה חלקית

Katherine L. Bouman; Golnaz Abdollahian; Mireille Boutin; Edward J. Delp, A Low Complexity Sign Detection and Text Localization Method for Mobile Applications, IEEE Transactions on Multimedia 13, 2011, עמ' 922-934 doi: 10.1109/TMM.2011.2154317
Abe Davis , Katherine L. Bouman , Justin G. Chen, Michael Rubinstein, Oral Büyüköztürk, Frédo Durand and William T. Freeman, Visual Vibrometry: Estimating Material Properties from Small Motions in Video, IEEE Transactions on Pattern Analysis and Machine Intelligence 39, 2017, עמ' 732-745 doi: 10.1109/TPAMI.2016.2622271
S. Issaoun, M. D. Johnson, L. Blackburn, C. D. Brinkerink, M. Mościbrodzka, A. Chael, C. Goddi, I. Martí-Vidal, J. Wagner, S. S. Doeleman, H. Falcke, T. P. Krichbaum, K. Akiyama, U. Bach, K. L. Bouman, G. C. Bower, A. Broderick, I. Cho, G. Crew, J. Dexter, V. Fish, R. Gold, J. L. Gómez, K. Hada, A. Hernández-Gómez, M. Janßen, M. Kino, M. Kramer, L. Loinard, R.-S. Lu, S. Markoff, D. P. Marrone, L. D. Matthews, J. M. Moran, C. Müller, F. Roelofs, E. Ros, H. Rottmann, S. Sanchez, R. P. J. Tilanus, P. de Vicente, M. Wielgus, J. A. Zensus, G.-Y. Zhao, The Size, Shape, and Scattering of Sagittarius A* at 86 GHz: First VLBI with ALMA, The Astrophysical Journal 871, 2019 doi: 10.3847/1538-4357/aaf732